paragraph_text: Kad je Italija 24. svibnja 1915. ušla u rat na strani Antante, austrijski vojni vrh se pobojao da bi saveznici mogli prodrijeti u Istru i prekinuti komunikaciju između Beča i austro-ugarske glavne ratne luke Pule. Zbog toga je odlučio iz Pule i okolice (Vodnjan, Bale, Krnica, Barban, Svetvinčenat, Kanfanar, Rovinj, Rovinjsko Selo, Barbarima) evakuirati civilno stanovništvo radi što boljeg organiziranja pulske ratne luke.Časopis za suvremenu povijest Stipan Trogrlić: Katolička crkva u Istri i Prvi svjetski rat (1914.-1918.), 3. (2009)